**Ministru kabineta rīkojuma projekta “Grozījumi Ministru kabineta 2019. gada 5.jūnija rīkojumā Nr. 268 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 47.0 versija)”” projekta**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk - MK) rīkojuma projekts “Grozījumi Ministru kabineta 2019. gada 5.jūnija rīkojumā Nr. 268 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 47.0 versija)”” (turpmāk – rīkojuma projekts) ir izstrādāts pēc Labklājības ministrijas (turpmāk – LM) iniciatīvas, pamatojoties uz MK 2020. gada 6. oktobra rīkojumu Nr. 589 “Grozījumi Ministru kabineta 2020. gada 15. jūlija rīkojumā Nr. 374 "Par darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" un 2.2.1.2. pasākuma "Kultūras mantojuma digitalizācija" projektu iesniegumu atlases 1. un 2. kārtas projektu sarakstu Eiropas Savienības fondu 2014. – 2020. gada plānošanas periodam"[[1]](#footnote-1) (turpmāk – MK rīkojums Nr. 589) ar mērķi pārcelt no LM īstenotā Eiropas Reģionālās attīstības fonda (turpmāk – ERAF) līdzfinansētā projekta “Deinstitucionalizācijas procesu atbalsta sistēma (1. kārta)” (turpmāk – DI1 projekts) uz LM īstenojamo ERAF līdzfinansēto projektu “Deinstitucionalizācijas procesu atbalsta informācijas sistēma (2. kārta)” (turpmāk - DI2 projekts) elektroniskā pakalpojuma “Pieteikšanās mācībām adoptētāja, audžuģimenes vai specializētās audžuģimenes statusa saņemšanai/ atjaunošanai” (turpmāk – e-pakalpojums) izstrādi un ieviešanu un palielināt izmaksu apjomu par 235 419 euro (no 700 000 *euro* uz 935 419 *euro)*.Rīkojuma projekts stāsies spēkā vispārējā kārtībā pēc tā pieņemšanas MK sēdē. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts ir izstrādāts, pamatojoties uz:1. Deklarācijas par Artura Krišjāņa Kariņa vadītā MK iecerēto darbību IV pasākuma “Moderna pārvaldība” 244. punktā minēto uzdevumu “Digitalizēsim un modernizēsim valsts un pašvaldību pārvaldes procesus, tai skaitā virzot vienotu valsts digitālo pakalpojumu atbalsta centra modeli, kas cels pakalpojumu kvalitāti”.
2. MK 2020. gada 22. septembra sēdes protokola Nr. 55 30.§ 2.2. apakšpunktu, kurā noteikts, ka, ņemot vērā likuma "Par vidēja termiņa budžeta ietvaru 2020., 2021. un 2022.gadam" 21. pantā noteikto, jādrošina virssaistību neitrālu ietekmi uz vispārējās valdības budžeta bilanci un ka citi izņēmumi par turpmāk izmantojamu investīcijām konkrētu atbrīvoto Eiropas Savienības fondu finansējumu iespējami tikai īpaši pamatotos gadījumos ar atsevišķu MK lēmumu. Nepieciešamības gadījumā attiecīgās nozares ministrijai jāsagatavo un noteiktā kārtībā jāiesniedz pamatotu priekšlikumu MK lēmuma pieņemšanai, ja vien MK nav šādu lēmumu jau pieņēmis.
3. MK rīkojumu Nr. 589, ar kuru izņēmuma kārtā pieņemts lēmums par atbrīvotā finansējuma pārdalēm.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | DI2 projekta apraksts (kopsavilkums) ir apstiprināts ar MK 2019. gada 5. jūnija rīkojumu Nr. 268 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 47.0 versija)”[[2]](#footnote-2), nosakot DI2 projekta darbības, īstenošanas laiku un finansējuma kopējo apjomu.Vienošanās Nr. 2.2.1.1/19/I/008 starp LM un Centrālo finanšu un līgumu aģentūru (turpmāk – CFLA) par DI2 projekta īstenošanu tika noslēgta 2020. gada 1. jūlijā. DI2 projekta darbību īstenošanas laiks pēc Vienošanās noslēgšanas ir 36 mēneši, t.i., līdz 2023. gada 30. jūnijam, projekta finansējuma kopējais apjoms - 700 000 *euro*.MK 2020. gada 26. oktobrī ar rīkojumu Nr. 589 pieņēma lēmumu pārcelt no DI1 projekta uz DI2 projektu e-pakalpojuma izstrādi un DI1 projektā ietaupītos finanšu līdzekļus. Ar MK 2020. gada 24. novembra rīkojumu Nr. 695 “Grozījumi Ministru kabineta 2016. gada 12. oktobra rīkojumā Nr. 594 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 3.1. versija)” tika apstiprināti DI1 projekta grozījumi.Pārceļot no DI1 projekta uz DI2 projektu e-pakalpojuma izstrādi un ieviešanu, tiek precizēts e-pakalpojuma nosaukums uz “Pieteikšanās mācībām adoptētāja, audžuģimenes vai specializētās audžuģimenes statusa saņemšanai/ ikgadējai zināšanu pilnveidei”. E-pakalpojums tiks publicēts publisko pakalpojumu portālā latvija.lv, kas ir būtisks kanāls, lai varētu sniegt sabiedrībai pakalpojumu tiešsaistē. Pakalpojuma būtība ir mazināt administratīvo slogu gan ārpusģimenes aprūpes atbalsta centriem, kas nodrošina mācības adoptētājiem un audžuģimenēm, gan iedzīvotājiem – esošajiem un potenciālajiem adoptētājiem vai audžuvecākiem, tādējādi pēc iespējas ātrāk nodrošinot ārpusģimenes aprūpē esoša bērna nonākšanu ģimeniskai videi tuvinātā aprūpes formā. Mērķa grupa ir gan esošie, gan potenciālie adoptētāji un audžuvecāki, gan pastarpināti arī bērni, kuriem deinstitucionalizācijas īstenošanas rezultātā tiks ātrāk sarūpēta ģimene. Piesakoties mācībām elektroniski, mērķa grupa ātrāk saņems nepieciešamo apmācību un apliecinājumu, ka ir gatava tālākām darbībām.No DI1 projekta pārceltie finanšu līdzekļi tiks izmantoti galvenokārt sociālās rehabilitācijas pakalpojuma personām ar redzes vai dzirdes invaliditāti administrēšanas moduļa izstrādei Valsts sociālās politikas monitoringa informācijas sistēmā (turpmāk – sistēma SPOLIS). Šo pakalpojumu saņemšanas nosacījumus regulē MK 2009. gada 15. decembra noteikumi Nr.1472 “Kārtība, kādā Latvijas Neredzīgo biedrība un Latvijas Nedzirdīgo savienība sniedz sociālās rehabilitācijas pakalpojumus un nodrošina tehniskos palīglīdzekļus – tiflotehniku un surdotehniku”[[3]](#footnote-3). Sociālās rehabilitācijas pakalpojuma personām ar redzes invaliditāti sniegšana ir deleģēta Latvijas Neredzīgo biedrībai. Savukārt sociālās rehabilitācijas pakalpojuma personām ar dzirdes invaliditāti – Latvijas Nedzirdīgo savienībai. Pakalpojumu procesus šobrīd atbalsta nelielas informācijas sistēmas, kuras uztur pakalpojuma sniedzēji. Šīm sistēmām nav saslēgumu ar valsts reģistriem, kā arī netiek pilnvērtīgi nodrošināta personu sensitīvo datu aizsardzība. DI2 projekta ietvaros ir paredzēts izpētīt biznesa procesus, veikt to optimizāciju, izmantojot progresīvākus informācijas tehnoloģiju risinājumus, t.i., iestrādājot tos sistēmā SPOLIS). Jaunais modulis tiks integrēts ar jau esošajiem sistēmā SPOLIS realizētajiem moduļiem. Regulārās atskaites tiks veidotas automātiski no sistēmā SPOLIS esošajiem personu datiem. LM tās tiks iesniegtas, izmantojot sistēmā SPOLIS iestrādāto atskaišu iesniegšanas mehānismu, kā arī nepieciešamie dati no sistēmas SPOLIS tiks nodoti Labklājības informācijas sistēmai (LabIS), izmantojot jau esošo saskarni. Sistēmā SPOLIS ir iestrādāts risinājums “Vispārīgās datu aizsardzības regulas” prasību ievērošanai. Valsts atvērto datu portālā tiks publicēta datu kopa “Sociālās rehabilitācijas pakalpojumu personām ar redzes/ dzirdes invaliditāti saņēmušo personu skaits (pa reģioniem)”.Rīkojuma projekts ir uzskatāms par izņēmumu MK 2020. gada 22. septembra sēdes protokola Nr. 55 30.§ 2.2. apakšpunkta izpratnē, un tas paredz MK rīkojumā Nr. 268 šādu grozījumu:- palielināt 1. punktā DI2 projekta kopējās izmaksas no 700 000 *euro* uz 935 419 *euro*;Rīkojuma projekts paredz MK rīkojumā Nr. 268 izteiktajā DI2 projekta aprakstā šādus grozījumus:1. Papildināt DI2 projekta virsmērķi ar sociālās rehabilitācijas pakalpojuma personām ar redzes vai dzirdes invaliditāti piešķiršanas efektivitātes uzlabošanu;2. Papildināt DI2 projekta apakšmērķus ar diviem mērķiem:- “*5. Pilnveidot sociālās rehabilitācijas pakalpojuma personām ar redzes vai dzirdes invaliditāti administrēšanas procesu sistēmā SPOLIS”,**- “6. Nodrošināt elektroniski adoptētāja, audžuģimenes vai specializētās audžuģimenes pieteikšanos mācībām”;*3. Svītrot šādas DI2 projekta darbības:*- “1. Projekta iesnieguma un to pamatojošās dokumentācijas izstrāde”**- “4.8. IS SPOLIS lietojamības projektēšana un testēšana”;*4. Precizēt DI2 projekta darbību Nr.4.2. uz *“3.2. E-pakalpojumu izstrāde TPL pakalpojuma nodrošināšanai”;*5. Papildināt DI2 projektu ar šādām darbībām:*- “4. IS SPOLIS funkcionalitātes pilnveidošana”,*- “*5. IS LabIS funkcionalitātes pilnveidošana”,**- “7. Sociālās rehabilitācijas pakalpojuma personām ar redzes vai dzirdes invaliditāti administrēšanas moduļa izstrāde IS SPOLIS”,**- “8. E-pakalpojuma “Pieteikšanās mācībām adoptētāja, audžuģimenes vai specializētās audžuģimenes statusa saņemšanai/ ikgadējai zināšanu pilnveidei” izstrāde IS SPOLIS”;*6. Papildināt DI2 projektu ar jaunu rezultāta rādītāju – “*E-pakalpojuma “Pieteikšanās mācībām adoptētāja, audžuvecāka vai specializētās audžuģimenes statusa saņemšanai/ ikgadējai zināšanu pilnveidei” lietošanas īpatsvars attiecībā pret kopējo pieteikumu skaitu”*, ar sasniedzamo vērtību 70% 2 gadus un 95% 3 gadus pēc projekta beigām;7. Precizēt un papildināt DI2 projekta iznākuma rādītājus:- precizēt 1. iznākuma rādītāju uz “*Pilnveidoti ar audžuģimeņu atbalstu, TPL pakalpojumu un sociālās rehabilitācijas pakalpojumu nodrošināšanu saistītie procesi”* ar sasniedzamo vērtību 9 darbības procesi projekta beigās (iepriekš 7 darbības procesi),- precizēt 5. iznākuma rādītājam “*Nopublicētas Valsts atvērto datu portālā atvērtās datu kopas"* sasniedzamo vērtību projekta beigās uz 11 datu kopām (iepriekš 10 datu kopas),- precizēt 6. iznākuma rādītāju uz “*Uzlabota SOPA un ieviesta datu apmaiņa ar IS SPOLIS TPL moduli”*,- papildināt ar šādiem jauniem iznākuma rādītājiem:-“*7. Ieviests sociālās rehabilitācijas pakalpojumu personām ar redzes vai dzirdes invaliditāti administrēšanas modulis IS SPOLIS”,*- *“8. Ieviests e-pakalpojums “Pieteikšanās mācībām adoptētāja, audžuģimenes vai specializētās audžuģimenes statusa saņemšanai/ ikgadējai zināšanu pilnveidei””*;8. Papildināt DI2 projektā pilnveidojamo darbības procesu sarakstu ar 2 jauniem procesiem:- “*8. Sociālās rehabilitācijas pakalpojumu sniegšana personām ar redzes vai dzirdes invaliditāti”,**- “9. Pieteikšanās mācībām adoptētāja, audžuģimenes vai specializētās audžuģimenes statusa saņemšanai/ ikgadējai zināšanu pilnveidei”;*9. Papildināt ar jaunu DI2 projekta ietvaros veidojamo e-pakalpojumu “*Pieteikšanās mācībām adoptētāja, audžuģimenes vai specializētās audžuģimenes statusa saņemšanai/ ikgadējai zināšanu pilnveidei”*;10. Mainīt DI2 projekta finansējuma kopējo apjomu no 700 000 euro uz 935 419 euro;11. Precizēt DI2 projekta indikatīvos sociālekonomiskos ieguvumus.Precizējot rezultatīvos rādītājus, tika ņemtas vērā darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” projektu iesniegumu atlases nolikuma prasības un projekta iesnieguma vērtēšanas kritēriji. LM iesniegs CFLA attiecīgus grozījumus DI2 projekta iesniegumā. Plānotie grozījumi Vienošanās par DI2 projekta īstenošanu nav uzskatāmi par būtiskām izmaiņām Eiropas Parlamenta un Padomes 2013. gada 17. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, izpratnē.Precizējot elektroniskā pakalpojuma “Pieteikšanās mācībām adoptētāja, audžuģimenes vai specializētās audžuģimenes statusa saņemšanai/ atjaunošanai” aprakstu ar anotācijā minētajām darbībām, mērķi un rādītājiem, projekts atbilst kritērijiem, ar kuriem tika sākotnēji apstiprināts.Detalizētā DI2 projekta apraksta grozījumi saskaņoti ar VARAM 2020. gada 30. novembrī (VARAM 2020. gada 30. novembra vēstule Nr. 14-5/10622 “Par precizējumiem projekta “Deinstitucionalizācijas procesu atbalsta informācija sistēma (2. kārta)” detalizētā aprakstā”). |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, LM |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projektam ir pastarpināta ietekme uz deinstitucionalizācijas procesā iesaistītajām personām – Latvijas Neredzīgo biedrībai un Latvijas nedzirdīgo biedrībai, pārejot uz darbu ar sociālās rehabilitācijas pakalpojumu sistēmā SPOLIS, datu apstrāde tiks veikta operatīvāk, jo, izmantojot sistēmā pieejamos saslēgumus ar valsts reģistriem (Pilsonības un migrācijas lietu pārvaldes, Veselības un darbspēju ekspertīzes ārstu valsts komisijas u.c.), tiks novērstas datu ievades kļūdas, ātrāk iegūta nepieciešamā informācija, kā rezultātā pakalpojumu būs iespējams saņemt ātrāk. |
| 2. | Tiesiskā regulējuma ietekme uz tautsaimniecību un administratīvo slogu | Elektronisko pakalpojumu pieejamība un procesu elektronizācijas nodrošināšana veicinās lietotāju apmierinātību ar sniegtajiem pakalpojumiem kopumā. Atvērto datu publicēšana samazinās administratīvo slogu valsts pārvaldē kopumā, jo tiks vairākkārt izmantoti sākotnējie dati. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022.gads | 2023.gads | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 117 212 | 63 293 | 247 180 | 101 711 | 206 176 | 44 988 | -206 176 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 117 212 | 63 293 | 247 180 | 101 711 | 206 176 | 44 988 | -206 176 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 137 896 | 74 463 | 290 800 | 119 660 | 242 560 | 52 927 | -242 560 |
| 2.1. valsts pamatbudžets | 137 896 | 74 463 | 290 800 | 119 660 | 242 560 | 52 927 | -242 560 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3.Finansiālā ietekme | -20 684 |  -11 170 | -43 620 |  -17 949 | -36 384 |  -7 939 | 36 384 |
| 3.1. valsts pamatbudžets | -20 684 |  -11 170 | -43 620 |  -17 949 | -36 384 |  -7 939 | 36 384 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |  0 | 0 |
| 5. Precizēta finansiālā ietekme | -20 684 | -11 170 | -43 620 | -17 949 | -36 384 | -7 939 | 36 384 |
| 5.1. valsts pamatbudžets | -20 684 | -11 170 | -43 620 | -17 949 | -36 384 | -7 939 | 36 384 |
| 5.2. speciālais budžets |  |  |  |  |  |  |  |
| 5.3. pašvaldību budžets |  |  |  |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | DI otrās kārtas projekts tiks līdzfinansēts no Eiropas reģionālās attīstības fonda (turpmāk - ERAF) līdzekļiem un tā kopējais finansējuma apjoms (kopējās attiecināmās izmaksas) plānots 935 419 *euro* apmērā, tai skaitā, ERAF finansējums 795 106 *euro* un valsts budžeta (turpmāk – VB) finansējums 140 313 *euro*. 2020.gada faktiskā izpilde projektā 17 113 euro ( t.sk. 14 546 euro ERAF finansējums un VB finansējums 2 567 *euro).*  AGIS pilnveidei, pārejai uz jauno risinājumu, šī projekta ietvaros paredzēts finansējums 242 303 *euro*, t.sk., 2022.gadā 96 921 *euro* apmērā un 2023.gadā 145 382 *euro* apmērā, kas izriet no projekta “Deinstitucionalizācijas procesu atbalsta sistēma (1.kārta)” rezultātu turpmākas attīstības, nodrošinot bērnu ārpusģimenes aprūpes pakalpojuma informācijas digitalizāciju. Plānots, ka IeM IC būs sadarbības partneris minētā Eiropas Reģionālās attīstības fonda projekta realizācijā, noslēdzot sadarbības līgumu un paredzot starpministriju transferta pārskaitījumu 242 303 *euro* apmērā no Labklājības ministrijas apakšprogrammas 62.07.00 ”Eiropas Reģionālās attīstības fonda (ERAF) īstenotie projekti labklājības nozarē (2014-2020)” uz Iekšlietu ministrijas apakšprogrammu 62.07.00 „Eiropas Reģionālās attīstības fonda (ERAF) projektu un pasākumu īstenošana (2014-2020)”.Lai nodrošinātu ilgtspējību projekta ietvaros izstrādātiem un ieviestiem IKT risinājumiem, pēc projekta pabeigšanas, t.i., sākot ar 2023.gadu, ir plānots, ka IIS uzturēšanas izmaksas būs ne vairāk kā 63 597 *euro* (ar PVN) gadā, pieprasot tās normatīvajos aktos noteiktajā kārtībā. Uzturēšanas izmaksas plānotas mazākas par 10% no projekta realizācijas izdevumiem. Programmatūras uzturēšanas pakalpojums ietvers sekojošus uzdevumus:- informācijas sistēmas darbības kļūdu novēršana, kas neattiecas uz garantijas laiku, un pilnveidojumi, kuru nepieciešamība tiks identificēta informācijas sistēmas ekspluatācijas pirmos divus gadus pēc tās ieviešanas;- lietotāju atbalstam un datu kļūdu novēršanai;- personas datu aizsardzības pasākumiem un informācijas atlasi pēc subjekta pieprasījuma;- datu apmaiņas servisu un e-pakalpojumu funkcionalitātes atjauninājumiem un uzturēšanas darbiem;- informācijas sistēmas pilnveidojumi saistībā ar biznesa procesu un normatīvo aktu izmaiņām;- informācijas sistēmas izmaiņu pieprasījumi saistībā ar tās pielāgošanu un konfigurēšanu nozares datu centra attīstības risinājumiem, operētājsistēmu un pārlūku atjauninājumiem u.c. infrastruktūras izmaiņām;t.sk.:- LM informācijas sistēmas SPOLIS tehnisko palīglīdzekļu moduļa uzturēšanai 38 952 *euro* (51 cilvēkstundas mēnesī x 52,60 *euro*/h x 12 mēneši x 21% PVN = 38 951,35 *euro* gadā (noapaļojot 38 952 euro));- pašvaldību sociālo dienestu lietojumprogrammas SOPA IKT risinājumu uzturēšanai ir nepieciešams papildu finansējums 4 356 *euro* apmērā (5 cilvēkstundas mēnesī x 60,00 *euro*/h[[4]](#footnote-4) x 12 mēneši x 21% PVN = 4 356 *euro* gadā); - lai nodrošinātu sistēmas SPOLIS tehnisko palīglīdzekļu moduļa darbību un lietotāju atbalstu, ir nepieciešams stiprināt SPOLIS atbalsta grupas kapacitāti. Jaunizveidoto moduli lietos VSIA NRC “Vaivari”, LNS, LNB un LM lietotāji, kam nepieciešams sniegt atbalstu ikdienā, kā arī veikt procesu izpēti funkcionalitātes izmaiņām, identificēt un novērst datu kļūdas, turpināt datu apmaiņas avotu pievienošanu sistēmai SPOLIS moduļa vajadzībām un citus jauninājumus pēcprojekta uzturēšanas laikā. Līdz ar to, ministrijai ir nepieciešama viena amata vieta un finansējums atlīdzībai 20 289 *euro* apmērā. Vecākais sistēmanalītiķis (amatu saime) 19.4. IV (mēnešalgu grupa) 12 (kategorija) 3, aprēķins mēnešalga 1 647 *euro* x 12 mēneši x 23,59% DDVSAOI = 24 426,33 *euro* gadā, kā arī paredzot sociālās garantijas 2 239,08 *euro* apmērā (t.sk., 1 017,76 *euro* atvaļinājuma pabalsts 50% apmērā no mēnešalgas un 1 221,32 *euro* novērtēšanas prēmija atbilstoši darba rezultātiem 60% apmērā no mēnešalgas). Kopējās atlīdzības izmaksas 26 665,41 (noapaļojot 26 666) euro. Lai nepalielinātu valsts pārvaldē nodarbināto skaitu, plānots, pārdalīt 1 amata vietu no LM apakšprogrammas 05.03.00.”Aprūpe valsts sociālās aprūpes institūcijās”, pārdale iespējama, jo reorganizējot VSAC „Rīga” filiāli „Baldone” tiks samazināta amata vieta[[5]](#footnote-5) - apkopējs (amatu saime) 13 I (mēnešalgu grupa) 1 (kategorija) 1 , kurai plānots atalgojums gadam 6 377 *euro* apmērā (mēnešalga 430 x 23,59% x 12mēn =6 377,24 *euro*), līdz ar to, lai nodrošinātu atalgojuma starpību papildus nepieciešams 20 289 *euro* (26 666 – 6 377)= 20 289 *euro*). AGIS uzturēšanai finansējums netiks pieprasīts. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Uz projekta īstenošanas laiku tiks izveidotas trīs amatu vietas : projekta vadītājs (1 slodze), vecākais sistēmanalītiķis (0,5 slodze 36 mēneši) un 1 slodze 5 mēneši). Personāla izmaksas:2021.gadā – 47 109,11 (noapaļojot 47 110) *euro, t.sk.:**-* 30 355,25 *euro* (12 mēneši) projekta vadītājs (amatu saime) 19.3. III A (mēnešalgu grupa) 13 (kategorija) 3 (aprēķins: ((1 917 mēnešalga x 12 mēneši + 1 246,05 sociālās garantijas) +311,20 (atvaļinājuma pabalsts)) x 23,59% DDVSAOI = 30 355,25 *euro*); -12 682,81 *euro* (12 mēneši) vecākais sistēmanalītiķis (amatu saime) 19.4. IV (mēnešalgu grupa) 12 (kategorija) 3 (0,5 slodze 823,50 mēnešalga x 12 mēneši + 380*euro* sociālās garantijas ) x 23,59% DDVSAOI)=12 682,81 *euro* .-4 071.05*euro* (2 mēneši) vecākais sistēmanalītiķis (amatu saime) 19.4. IV (mēnešalgu grupa) 12 (kategorija) 3 (1647 mēnešalga x 2 mēneši) x 23,59% DDVSAOI)=4 071,05 *euro* .2022.gadā – 49 165,58 (noapaļojot 491 166) *euro* , t.sk.: *-* 30 355,25 *euro* (12 mēneši) projekta vadītājs (amatu saime) 19.3. III A (mēnešalgu grupa) 13 (kategorija) 3 (aprēķins: ((1 917 mēnešalga x 12 mēneši + 1 246,05 sociālās garantijas) +311,20 (atvaļinājuma pabalsts)) x 23,59% DDVSAOI = 30 355,25 *euro*); -12 703,75 *euro* (12 mēneši) vecākais sistēmanalītiķis (amatu saime) 19.4. IV (mēnešalgu grupa) 12 (kategorija) 3 (0,5 slodze 823,50 mēnešalga x 12 mēneši + 397*euro* sociālās garantijas ) x 23,59% DDVSAOI)=12 703,75 *euro* .-6 106,58 *euro* (3 mēneši) vecākais sistēmanalītiķis (amatu saime) 19.4. IV (mēnešalgu grupa) 12 (kategorija) 3 (1647 mēnešalga x 3 mēneši) x 23,59% DDVSAOI)=6 106,58 *euro* .2023.gadā – 22 883,88 (noapaļojot 22 884 *euro)*, t.sk.: *-* 16 777,30 *euro* (6 mēneši) projekta vadītājs (aprēķins: ((1 917 mēnešalga x 6 mēneši + 1 246,05 sociālās garantijas) +826,91 (atvaļinājuma pabalsts)) x 23,59% DDVSAOI = 16 777,30 *euro*); -6 106,58 *euro* (6 mēneši) vecākais sistēmanalītiķis (amatu saime) 19.4. IV (mēnešalgu grupa) 12 (kategorija) 3 (0,5 slodze 823,50 mēnešalga x 6 mēneši) x 23,59% DDVSAOI)=6 106,58 *euro* . |
| 8. Cita informācija | Finansējuma sadalījums pa gadiem ir norādīts indikatīvi un var mainīties SAM pasākuma ieviešanas gaitā atbilstoši faktiskajai situācijai. Projektam nepieciešamais finansējums 2021.gadam tiks pieprasīts no 74. budžeta resora programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai". |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Nav |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Ņemot vērā to, ka jautājums pēc būtības izlemts ar MK rīkojumu Nr. 589, tad sabiedrības līdzdalība nav nepieciešama. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | LM |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas nav nepieciešams veidot, likvidēt vai reorganizēt. |
| 3. | Cita informācija | Nav |

Labklājības ministre R.Petraviča

Appena 67021580

Jana.Appena@lm.gov.lv

1. Ministru kabineta 2020. gada 6. oktobra rīkojums Nr. 589 “Grozījumi Ministru kabineta 2020. gada 15. jūlija rīkojumā Nr. 374 "Par darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" un 2.2.1.2. pasākuma "Kultūras mantojuma digitalizācija" projektu iesniegumu atlases 1. un 2. kārtas projektu sarakstu Eiropas Savienības fondu 2014.–2020. gada plānošanas periodam"

<http://tap.mk.gov.lv/mk/tap/?pid=40492719> [↑](#footnote-ref-1)
2. Ministru kabineta 2019. gada 5. jūnija rīkojums Nr. 268 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 47.0 versija)” <https://likumi.lv/ta/id/307377-par-informacijas-sabiedribas-attistibas-pamatnostadnu-ieviesanu-publiskas-parvaldes-informacijas-sistemu-joma-merkarhitekturas> [↑](#footnote-ref-2)
3. Ministru kabineta 2009.gada 15.decembra noteikumi Nr.1472 “Kārtība, kādā Latvijas Neredzīgo biedrība un Latvijas Nedzirdīgo savienība sniedz sociālās rehabilitācijas pakalpojumus un nodrošina tehniskos palīglīdzekļus – tiflotehniku un surdotehniku”

<https://likumi.lv/ta/id/202630-kartiba-kada-latvijas-neredzigo-biedriba-un-latvijas-nedzirdigo-savieniba-sniedz-socialas-rehabilitacijas-pakalpojumus> [↑](#footnote-ref-3)
4. Cilvēkstundas cena, atbilstoši spēkā esošajam cenrādim EIS par IS SOPA uzturēšanu. [↑](#footnote-ref-4)
5. amatu vieta samazināta 2019.gadā, kad minimālā alga bija 430 euro un finansējums, līdz brīdim kad būs nepieciešami projekta uzturēšanas izdevumi, tiek izmantots VSAC nodarbināto atlīdzības nodrošināšanai. [↑](#footnote-ref-5)